Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, f'konformità mal-Punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni f’materji baġitarji u dwar ġestjoni finanzjarja tajba (applikazzjoni EGF/2014/011 BE/Caterpillar) /* COM/2014/0735 final - 2014/ ( ) */





MEMORANDUM TA’ SPJEGAZZJONI IL-KUNTEST TAL-PROPOSTA 1. Ir-regoli li japplikaw għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stipulati fir-Regolament (KE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006[1] (Ir-"Regolament tal-FEG"). 2. L-awtoritajiet Belġjani ssottomettew l-applikazzjoni EGF/2014/011 BE/Caterpillar għal kontribuzzjoni finanzjarja mill-FEG, wara sensji mill-Caterpillar Belgium S.A. fil-Belġju. 3. Wara l-valutazzjoni tagħha ta’ din l-applikazzjoni, il-Kummissjoni kkonkludiet li, skont id-dispożizzjonijiet kollha applikabbli tar-Regolament tal-FEG, il-kundizzjonijiet għall-għoti ta’ kontribuzzjoni finanzjarja mill-FEG huma ssodisfati. SOMMARJU TAL-APPLIKAZZJONI L-applikazzjoni tal-FEG || EGF/2014/011 BE/Caterpillar L-Istat Membru || Il-Belġju Ir-reġjun(i) inkwistjoni (Livell NUTS 2) || Hainaut (B32) Id-data tat-tressiq tal-applikazzjoni || 22.7.2014 Id-data ta’ konferma tal-wasla tal-applikazzjoni || 4.8.2014 Id-data tat-talba għal informazzjoni addizzjonali || 24.7.2014 L-iskadenza tal-għoti ta’ aktar informazzjoni || 16.9.2014 L-iskadenza għat-tlestija tal-valutazzjoni || 9.12.2014 Il-kriterju ta' intervent || L-Artikolu 4(1)(a) tar-Regolament tal-FEG L-intrapriża primarja || Caterpillar Belgium S.A Is-settur(i) tal-attività ekonomika (Id-diviżjoni ta’ NACE Rev. 2)[2] || Id-Diviżjoni 28 - ('Manifattura ta' makkinarju u tgħamir n.e.c.') Il-perjodu ta’ referenza (erba’ xhur) || L-1 ta’ Jannar 2014 – it-30 ta’ April 2014 L-għadd ta’ sensji jew waqfiet mill-attività matul il-perjodu ta’ referenza (a) || 663 L-għadd ta’ sensji jew waqfiet mill-attività qabel jew wara l-perjodu ta’ referenza (b) || 367 L-għadd totali ta’ sensji (a + b) || 1 030 L-istima tat-total tal-għadd ta’ benefiċjarji fil-mira || 630 Il-baġit għas-servizzi personalizzati (EUR) || 1 964 713 Il-baġit għall-implimentazzjoni tal-FEG[3] (EUR) || 73 378 Il-baġit totali (EUR) || 2 038 090 Il-kontribuzzjoni tal-FEG (60 %) (EUR) || 1 222 854 VALUTAZZJONI TAL-APPLIKAZZJONI Proċedura 4. Fit-22 ta' Lulju 2014, l-awtoritajiet Belġjani ssottomettew l-applikazzjoni EGF/2014/011 BE/Caterpillar, fi żmien 12-il ġimgħa mid-data li fiha ntlaħqu l-kriterji ta' intervent stabbiliti hawn taħt. Il-Kummissjoni bagħtet sett ta' mistoqsijiet inizjali lill-Awtoritajiet Belġjani fl-24 ta' Lulju 2014, u rrikonoxxiet il-wasla tal-applikazzjoni fi żmien ħmistax mid-data tas-sottomissjoni tal-applikazzjoni, fl-4 ta' Awwissu 2014. Ingħatat informazzjoni addizzjonali mill-Istat Membru fi żmien sitt ġimgħat mid-data tar-rikonoxximent. L-iskadenza ta' 12-il ġimgħa mill-wasla tal-applikazzjoni kompluta li fiha l-Kummissjoni għandha tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribuzzjoni finanzjarja, tiskadi fid-9 ta’ Diċembru 2014. Eliġibbiltà tal-applikazzjoni L-intrapriżi u l-benefiċjarji kkonċernati 5. L-applikazzjoni tikkonċerna 1030 ħaddiem li ngħataw is-sensja mill-Caterpillar Belgium S.A., intrapriża li kienet topera fis-settur ekonomiku kklassifikata taħt it-Taqsima NACE 28 Rev. 2 ("Manifattura ta' makkinarju u tagħmir n.e.c."). Is-sensji mogħtija mill-intrapriża kkonċernata jinsabu l-aktar fir-reġjun tal-livell NUTS[4] 2 ta' Hainaut (BE32) tal-Belġju. Il-kriterji ta’ intervent 6. L-awtoritajiet Belġjani ssottomettew l-applikazzjoni skont il-kriterji ta’ intervent tal-Artikolu 4(1)(a) tar-Regolament tal-FEG, li jeħtieġ li tal-inqas 500 ħaddiem jingħataw is-sensja jew li titwaqqaf l-attività ta’ persuni li jaħdmu għal rashom, fuq perjodu ta’ referenza ta’ erba’ xhur, f’intrapriża fi Stat Membru. 7. Il-perjodu ta’ referenza ta’ erba’ xhur għandu mill-1 ta’ Jannar 2014 sat-30 ta’ April 2014. 8. L-applikazzjoni tikkonċerna s-663 ħaddiem li ngħataw is-sensja[5] mill-intrapriża matul il-perjodu ta’ referenza ta’ erba’ xhur. Il-kalkolu tas-sensji u tal-waqfien tal-attività 9. L-għotjiet tas-sensji ġew ikkalkulati kif ġej: – 661 mid-data tal-avviż individwali tal-impjegatur biex ikeċċi jew iwaqqaf il-kuntratt ta’ impjieg tal-ħaddiem; – 2 mid-data tat-terminazzjoni de facto tal-kuntratt ta’ impjieg jew l-iskadenza tiegħu; Benefiċjarji eliġibbli 10. Minbarra l-ħaddiema li ssemmew diġà, il-benefiċjarji eliġibbli jinkludu 367 ħaddiem li ngħataw is-sensja qabel il-perjodu ta’ referenza ta’ erba’ xhur. Dawn il-ħaddiema kollha ngħataw is-sensja wara t-tħabbira ġenerali tas-sensji mbassrin fit-28 ta’ Frar 2013. Tista’ tiġi stabbilita rabta kawżali ċara mal-avveniment li wassal għas-sensji matul il-perjodu ta’ referenza, kif is-sensji kollha jirrigwardaw l-istess proċess ta' tnaqqis fin-numru tal-impjegati. 11. L-għadd totali ta’ benefiċjarji eliġibbli huwa ta’ 1030. Rabta bejn is-sensji u l-bidliet strutturali ewlenin fil-mudelli kummerċjali dinjija minħabba l-globalizzazzjoni 12. Il-Caterpillar tinsab fuq quddiem nett fid-dinja fil-produzzjoni ta’ makkinarju u aċċessorji neċessarji għall-bini u t-tħaddim tal-minjieri. Sabiex tiġi stabbilita r-rabta bejn is-sensji u l-waqfien ta’ attività u bidliet strutturali kbar fit-tendenzi tal-kummerċ dinji minħabba l-globalizzazzjoni, il-Belġju jiddikjara li l-Caterpillar kienet affettwata b’mod qawwi mill-fatt li d-domanda għal dawn it-tipi ta’ prodotti fl-Ewropa naqset, u dan wassal għad-delokalizzazzjoni lejn pajjiżi terzi ta’ kapaċità ta’ produzzjoni sostanzjali. L-impjant tal-Caterpillar f'Gosselies jispeċjalizza fl-immuntar tal-karozzi, il-produzzjoni tal-komponenti, l-immutar issaldjat u strutturi. Il-prodotti tagħha huma indirizzati biss għas-settur Ewropew tal-kostruzzjoni u tal-minjieri. Din is-sitwazzjoni tesponi l-impjant għal bidliet speċifiċi għal dawn is-setturi u barra minn hekk huwa affettwat minn varjazzjonijiet li jikkonċernaw l-inputs tal-produzzjoni. Dawn il-varjazzjonijiet, għalhekk, iseħħu kemm upstream kif ukoll downstream: – Upstream: Prodotti tal-azzar u tal-metall fl-Ewropa sofrew minn kompetizzjoni qawwija mill-ekonomiji emerġenti u s-snin mill-2009 sal-2013 kienu kkaratterizzati minn għadd kbir ta’ għeluq fl-UE. Barra minn hekk, il-prezzijiet tal-azzar Ewropew żdiedu f’daqqa. – Downstream: Il-klijenti ewlenin tal-Caterpillar Group jinsabu fis-setturi tal-kostruzzjoni u tal-minjieri. Il-karatteristiċi speċifiċi ta’ dawn is-setturi fuq il-livell Ewropew jispjegaw parzjalment id-deċiżjoni tar-ristrutturar li tikkonċerna l-impjant f'Gosselies, jiġifieri l-effetti fit-tul tal-kriżi tal-2009 fis-setturi tal-kostruzzjoni u tal-minjieri. Dawn ix-xejriet wasslu biex jaqgħu l-ishma tas-suq għall-faċilità tal-produzzjoni tal-Caterpillar f'Gosselies u għal tnaqqis fil-kompetittività fir-rigward ta’ kompetituri f’partijiet oħra tad-dinja. 13. Skont id-dejta msemmija mill-awtoritajiet Belġjani, is-siti tal-produzzjoni tal-Caterpillar jinsabu qrib is-swieq tagħhom, u dan jispjega r-rabta bejn l-iżviluppi fil-livell Ewropew u l-iżviluppi tas-suq globali u t-tnaqqis tal-forza tax-xogħol li tinsab fis-sit f'Gosselies. Sa mill-2007, il-Caterpillar Group stabbilixxa impjanti f’ekonomiji emerġenti fl-Asja u l-Amerika Latina, u t-tkabbir tiegħu huwa prinċipalment marbut ma’ dawn is-swieq. B’mod partikolari, is-sehem tal-Asja tal-bejgħ tal-Caterpillar żdied b’aktar mid-doppju bejn l-2007 u l-2013. Dan huwa marbut mat-tkabbir globali tal-ekonomiji Asjatiċi, b’mod partikolari ċ-Ċina u l-Indja, u l-industrija tal-kostruzzjoni f’dawn il-pajjiżi. Min-naħa l-oħra, is-suq ewlieni għall-Caterpillar f'Gosselies, fl-Unjoni Ewropea, jiddependi fuq investimenti pubbliċi u privati fl-infrastruttura fl-Ewropa li dan l-aħħar ġew imnaqqsa. Dan jgħin biex jiġi spjegat li ammont ta’ ordnijiet ġodda li diġà qed jonqos niżel aktar b’40 % fl-2011, skont l-awtoritajiet Belġjani. 14. Sal-lum, is-settur tal-"Manifattura tal-makkinarju u t-tagħmir n.e.c" għadu s-suġġett ta’ 12-il applikazzjoni tal-FEG, li 6 minnhom kienu bbażati fuq il-globalizzazzjoni relatata mal-kummerċ u 6 fuq il-kriżi finanzjarja u ekonomika globali. Avvenimenti li wasslu għas-sensji u l-waqfien tal-attivitajiet 15. L-avvenimenti li wasslu għas-sensji huma relatati mad-deċiżjoni tal-Caterpillar sabiex fit-28 ta' Frar 2013 tnaqqas l-operazzjoni tal-produzzjoni tagħha, minħabba spejjeż ta’ produzzjoni konsiderevolment ogħla fl-Ewropa. Meta mqabbla ma’ impjanti oħra, il-faċilità tagħha f'Gosselies fil-Belġju hija inqas profittabbli u l-importazzjoni fl-Ewropa mill-Asja bħalissa hija orħos mill-produzzjoni fl-Ewropa. Konsegwentement, din il-kumpanija ħejjiet pjan ta’ negozju biex tnaqqas l-operazzjonijiet tagħha f'Gosselies, li jwassal għat-telf ta’ 1 030 impjieg. Din id-Deċiżjoni se jkollha impatt negattiv dirett fuq diversi produtturi downstream li għalihom Caterpillar jikkostitwixxi l-ikbar fornitur. L-impatt mistenni tas-sensji fir-rigward tal-ekonomija lokali, reġjonali jew nazzjonali u l-impjiegi 16. Skont id-dejta minn April 2014, is-sensji mill-Caterpillar jirrappreżentaw żieda ta’ 4 % f'dawk li qed ifittxu x-xogħol fir-reġjun ta’ Charleroi. Iżda t-tnaqqis fin-numru tal-impjegati tal-impjant f'Gosselies se jwassal ukoll għal serje ta’ sensji f’sottokuntratturi, li d-daqs tagħhom għadu mhux magħruf minħabba li l-effetti sħaħ tat-tnaqqis fin-numru tal-impjegati fuq l-ekonomija lokali għadhom iridu jimmanifestaw ruħhom. Il-popolazzjoni attiva fir-reġjun ta’ Charleroi f’April 2014 kienet tikkonsisti minn 218 817-il individwu, li minnhom 36 793 kienu qiegħda (17 %). It-tnaqqis fin-numru tal-impjegati ta’ operazzjonijiet tal-Caterpillar f'Gosselies se jżid il-livell ta’ qgħad (b'ammont ta’ punt perċentwali) fir-reġjun ta’ Charleroi b’mod sinifikanti. Dan it-tnaqqis fl-iskala ta’ operazzjonijiet ta’ Caterpillar fil-Wallonja għandu jitqies fid-dawl ta’ sitwazzjoni diffiċli ħafna tas-suq tax-xogħol fir-reġjun tradizzjonalment dipendenti ħafna fuq il-produzzjoni industrijali. Meta wieħed iħares lejn l-industrija tal-manifattura kollha taż-żona ta’ Charleroi, jara li l-okkupazzjoni naqset bi 15,3 % bejn l-2007 u l-2012. F’Wallonja, FOREM kien kapaċi joffri 16 % anqas opportunitajiet ta’ impjiegi fl-2013 meta mqabbel mal-2012, li diġà rat tnaqqis f’opportunitajiet tax-xogħol. 17. Ħafna mill-persuni qiegħda huma dawk b’ħiliet baxxi (59 % ma għandhomx edukazzjoni sekondarja ogħla) u 43 % kienu qiegħda għal aktar minn sentejn. Ir-rata tal-impjiegi f’Charleroi hija wkoll fost l-aktar baxxi f’dan ir-reġjun bi 52,26 % (56,75 % fir-reġjun ta' Wallonja). 18. Għalkemm l-għadd ta’ kumpaniji li bdew proċedura ta’ sensja kollettiva fil-Belġju baqa' relattivament stabbli fl-2012, inqas minn 100 bejn l-2010 u l-2012, dan żdied għal 140 fl-2013. Is-setturi tal-ipproċessar tal-metall u tal-metallurġija kienu l-aktar affettwati u dawn jirrappreżentaw tliet kwarti tas-sensji kollha fl-2013[6]. B’mod partikolari, fir-reġjun ta’ Charleroi kien hemm żieda f’fallimenti u għeluq u ristrutturar; total ta’ 1 892 ta' impjieg mitlufa mill-2012. Benefiċjarji fil-mira u azzjonijiet proposti Benefiċjarji fil-mira 19. L-għadd stmat ta’ ħaddiema fil-mira li mistennija jipparteċipaw fil-miżuri huwa 630. It-tqassim tal-ħaddiema fil-mira skont is-sess, iċ-ċittadinanza u l-grupp ta’ età huwa kif ġej: Il-kategorija || L-għadd ta' benefiċjarji fil-mira Is-sess: || Irġiel: || 607 || (96 %) || Nisa: || 23 || (4 %) Ċittadinanza: || Ċittadini tal-UE: || 630 || (100 %) || Mhux ċittadini tal-UE: || 0 || (0 %) Il-grupp ta’ età: || bejn 15 u 24 sena: || 42 || (7 %) || bejn 25 u 29 sena: || 64 || (10 %) || 30-54 sena: || 411 || (65 %) || 55-64 sena: || 113 || (18 %) || 'il fuq minn 64 sena: || 0 || (0 %) Eliġibbiltà tal-azzjonijiet proposti 20. Is-servizzi personalizzati li jridu jiġu pprovduti lill-ħaddiema ssensjati jikkonsistu mill-azzjonijiet li ġejjin: Riallokazzjoni: – Appoġġ / gwida / integrazzjoni. Dan is-sett ta’ servizzi jibni fuq l-attivitajiet standard imwettqa mill-Unità ta’ Riallokazzjoni. Is-servizzi se jingħataw minn tim ta’ persunal tal-FOREM (maniġer tal-proġett, konsulenti speċjalizzati) bi sħubija ma’ eks rappreżentanti tal-ħaddiema li jaġixxu bħala 'assistenti soċjali' (accompagnateurs sociaux) biex iħeġġu l-ħaddiema jieħdu sehem fil-miżuri u biex jgħinuhom fil-proċeduri amministrattivi. Sabiex jiġu ffaċilitati l-kuntatti bejn il-ħaddiema, is-servizzi huma pprovduti b’mod konġunt lill-ħaddiema kollha li ngħataw is-sensja f’bini apposta. Is-servizzi jkopru tliet tipi ta' attività: (i) informazzjoni kollettiva dwar tekniki ta' tiftix ta' impjieg (kif wieħed għandu jikteb CV u ittra ta' applikazzjoni, l-użu ta' riżorsi onlajn, eċċ.), spjegazzjonijiet dwar ir-regolamenti fuq ix-xogħol (rikollokament, qgħad, kuntratt ta' impjieg, pensjoni), sensibilizzazzjoni dwar id-diskriminazzjoni, preżentazzjoni tal-okkupazzjonijiet u s-setturi b'potenzjal, eċċ.; (ii) intervisti individwali ma' konsulent tal-FOREM (verifika tal-ħiliet, perkors tal-karriera, gwida dwar it-taħriġ, eċċ.); (iii) aċċess liberu u miftuħ għal għodod għat-tiftix ta' impjieg (tagħmir tal-IT b'konnessjoni tal-Internet, telefown, dokumentazzjoni speċjalizzata, eċċ.). Din il-miżura se tkun tikkonċerna 630 ħaddiem kollha fil-mira, għal perjodu massimu ta’ 24 xahar. – Jiffaċilitaw it-tiftix tax-xogħol. FOREM se jwettaq ukoll attivitajiet speċifiċi biex jiffaċilita t-tiftix tal-impjiegi u biex jingħelbu d-diffikultajiet fil-proċess ta' riallokazzjoni. Dan jinkludi laqgħat bejn il-ħaddiema li ngħataw is-sensja u l-impjegaturi potenzjali (it-tqabbil tal-impjiegi), żjarat tal-kumpaniji, laqgħat ma’ persuni li jirreklutaw għat-tħejjija ta' intervisti għax-xogħol, u skambji ta’ esperjenza ma’ ħaddiema oħra li jkunu diġà tħarrġu mill-ġdid jew li sabu impjieg wara sensja kollettiva. Taħriġ u taħriġ mill-ġdid: – Taħriġ integrat: Tipi differenti ta’ korsijiet ta’ taħriġ vokazzjonali jistgħu jkunu pprovduti (skont it-tip naturalment) jew mill-FOREM jew mis-centres de competences jew l-IFAPME. Bħala pass inizjali, il-persunal ta' FOREM se jgħin lil kull parteċipant biex jiddefinixxi l-miri tiegħu relatati max-xogħol u jiggwidah lejn wieħed minn tliet tipi ta’ moduli ta’ taħriġ. Ħaddiema li jistgħu jitħarrġu mill-ġdid għal xogħol simili għal dak li kellhom f’Caterpillar jistgħu jew isegwu modulu ta' speċjalizzazzjoni jew modulu speċifiku (40 siegħa) sabiex jadattaw il-kompetenzi tagħhom u biex dawn jaġġornawhom maż-żminijiet, jew kors supplementari li jwassal għal kwalifiki ġodda (320 siegħa), li għandu jippermetti lill-ħaddiema japplikaw għal xogħlijiet f'impjieg ġdid fis-settur industrijali. Għal taħriġ mill-ġdid f’settur ta’ attività differenti għal kollox, il-ħaddiema jistgħu jsegwu kors ta’ taħriġ okkupazzjonali (medja ta’ 960 siegħa) sabiex jiksbu l-kompetenzi meħtieġa għal din l-okkupazzjoni. Fi tmiem kull modulu ta’ taħriġ, il-ħiliet ġodda jistgħu jiġu evalwati u ddokumentati. Skont it-tip ta’ taħriġ u l-qasam tal-kompetenzi, il-parteċipanti se jingħataw jew ċertifikazzjoni tal-ħiliet formali (jiġifieri ċertifikat ta’ kompetenza), ċertifikat ta’ attendenza (għal kompetenzi jew impjiegi li għalihom ma teżisti l-ebda ċertifikazzjoni formali) jew validazzjoni tal-ħiliet (għal ħiliet u kompetenzi miksuba barra mill-korsijiet ta’ taħriġ formali). Iċ-ċertifikazzjoni formali tal-ħiliet hija vverifikata permezz ta’ testijiet ta’ valutazzjoni li jwasslu għall-għoti ta’ 'Ċertifikat tal-Ħiliet Miksuba permezz tat-Taħriġ' ( Certificat des Compétences Acquises en Formation – CECAF). Il-validazzjoni tal-ħiliet hija vverifikata permezz ta’ testijiet ta’ valutazzjoni li jwasslu għall-għoti ta’ kredenzjali tal-ħiliet (titres de compétences). – Trasferiment ta’ esperjenza: Il-ħaddiema b’esperjenza jistgħu jtejbu l-ħiliet u l-għarfien tagħhom billi jsiru għalliema jew ħarrieġa f’edukazzjoni teknika. Se jiġi żviluppat modulu speċifiku ta’ sensibilizzazzjoni u ta’ taħriġ minn qabel minn FOREM u mill-federazzjonijiet tad-diversi fergħat tal-edukazzjoni teknika biex iħeġġeġ ċerti ħaddiema ħalli jitħarrġu biex isiru għalliema vokazzjonali. Il-modulu se jinkludi l-għoti ta’ informazzjoni speċifika, appoġġ tekniku, laqgħat ma’ prattikanti u żjarat fuq il-post. Il-modulu se jdum tmien ġimgħat u se jkun immirat għal madwar 10 ħaddiema. Promozzjoni tal-intraprenditorija: – Appoġġ għall-ħolqien ta’ intrapriżi: Ħaddiema li qed jikkunsidraw li jistabbilixxu n-negozju tagħhom stess se jirċievu gwida u appoġġ minn Konsulent tal-Ħolqien tan-Negozju minn FOREM. Dan l-appoġġ jinkludi żewġ attivitajiet ewlenin: (i) sessjonijiet ta' informazzjoni kollettiva biex titqajjem kuxjenza rigward l-opportunitajiet ta' ħolqien tan-negozju, li jipprovdu informazzjoni dwar aspetti legali u miżuri għall-appoġġ tal-ħolqien tan-negozju; (ii) intervisti individwali ma' ħaddiema interessati biex jiġi eżaminat il-proġett tagħhom u mbagħad dawn jiġu mgħarrfa lill-organizzazzjonijiet tal-appoġġ tan-negozju u l-fornituri tas-servizzi. Il-Konsulent jaħdem mill-qrib ma’ Unitajiet ta’ Riallokazzjoni li jassistu l-ħaddiema bil-proġetti intraprenditorjali tagħhom. Madwar 50 ħaddiem mistennija jattendu sessjonijiet ta’ informazzjoni u madwar 15 jieħdu sehem f’intervisti u attivitajiet ta’ segwitu. – Appoġġ għal proġetti kollettivi: Ħaddiema li jistgħu jkunu qed jaħsbuha jwaqqfux intrapriża "soċjali” flimkien bħala grupp se jirċievu gwida u appoġġ minn kumpanija ta’ konsulenza speċjalizzata (magħżula permezz ta’ sejħa għal offerti) u mill-Unità ta' Riallokazzjoni. Dan l-appoġġ jinkludi sessjonijiet ta’ informazzjoni u ta’ sensibilizzazzjoni dwar il-ħolqien tan-negozju u ħiliet ta’ ġestjoni bażiċi, kif ukoll pariri dwar it-twaqqif ta’ kumpanija (eż. it-tfassil ta’ pjan tan-negozju, l-istatuti legali ta’ abbozzar, il-kummerċjalizzazzjoni, eċċ.). L-għotjiet jistgħu jingħataw biex jgħinu jkopru l-ispejjeż tal-bidu ta’ tali proġetti tan-negozju. Il-ħaddiema jridu jissottomettu applikazzjoni li tiddeskrivi l-proġett (eż. il-ħiliet u l-esperjenza tal-ħaddiema, studju ta' fattibbiltà, analiżi finanzjarja, il-potenzjal tas-suq, il-prospetti tat-tkabbir, il-benefiċċji soċjoekonomiċi, eċċ). Il-Kumitat ta' Appoġġ tal-Unità ta' Riallokazzjoni, li jlaqqa' flimkien rappreżentanti mill-unjinjs tal-impjegaturi u tal-kummerċ u l-FOREM, jivvaluta l-applikazzjoni u jiddeċiedi jagħtix għotja jew le. Kull ħaddiem involut fil-proġett jista' jirċievi għotja ta' EUR 5 000 (bil-fondi li jinġabru mill-ħaddiema kollha li jkunu qed jipparteċipaw). L-għotjiet jistgħu jintużaw biex ikopru x-xiri ta' tagħmir, merchandising, reklamar, konsulenza, taħriġ, eċċ. Il-konsulenza se tamministra l-għotjiet u tirrapporta lill-FOREM dwar l-użu tal-ispejjeż (fatturi u dokumentazzjoni ta' sostenn). Huwa mistenni li madwar 80 ħaddiem se jipparteċipaw f'din il-miżura, flimkien ma' ħames għotjiet ta' sostenn li qed jingħataw lill-ħaddiema. 21. L-azzjonijiet proposti deskritti hawnhekk jikkostitwixxu miżuri attivi fis-suq tax-xogħol fi ħdan l-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jissostitwixxux miżuri passivi ta’ protezzjoni soċjali. 22. L-awtoritajiet Belġjani taw l-informazzjoni meħtieġa dwar azzjonijiet li huma obbligatorji għall-intrapriża kkonċernata bis-saħħa tal-liġi nazzjonali jew skont arranġamenti kollettivi. Huma kkonfermaw li kontribuzzjoni finanzjarja mill-FEG mhux se tieħu post azzjonijiet bħal dawn. Baġit stmat 23. L-ispejjeż totali stmati huma ta’ EUR 2 038 090, li jinkludu nefqa għal servizzi personalizzati ta’ EUR 1 964 713 u nefqa għal attivitajiet preparatorji, ta’ ġestjoni, informazzjoni u pubbliċità, kontroll u rappurtar ta’ EUR 73 378. 24. Il-kontribuzzjoni finanzjarja totali mitluba mill-FEG hija ta’ EUR 1 222 854 (60 % tal-ispejjeż totali). Azzjonijiet || Għadd stmat ta’ parteċipanti || Spiża stmata għal kull parteċipant (f'EUR)* || Spejjeż totali stmati (f'EUR)* Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG) Riallokazzjoni: (Orientation professionnelle) - appoġġ / gwida / integrazzjoni (Rionverżjoni/Inserzjoni) - Iffaċilitar tat-tfittix ta' impjieg (Dynamisation de la recherche d’emploi) || 630 150 || 2 167 300 || 1 365 313 45 000 Taħriġ u taħriġ mill-ġdid: (Formations) - Taħriġ integrat (Formations intégrées) - Trasferiment ta' esperjenza (Transmission d'expérience) || 210 10 || 2 030 300 || 426 400 3 000 Promozzjoni ta' intraprenditorija: (Aide à la creation d'emploi) -Appoġġ għall-ħolqien tal-intrapriża (Autocreation d'emploi individuelle) -Appoġġ għal proġetti kollettivi: (Soutien à l'emergence de projets colletifs) || 50 80 || 900 1 000 || 45 000 80 000 Subtotal (a): || – || 1 964 713 (100,0 %) Provvedimenti u inċentivi (Azzjonijiet skont l-Artikolu 7(1)(b) tar-Regolament tal-FEG) || Subtotal (b): || – || 0 || (0,0 %) Azzjonijiet skont l-Artikolu 7(4) tar-Regolament tal-FEG 1 Attivitajiet preparatorji, ġestjoni, kontroll u rappurtar || – || 29 578 2 Informazzjoni u pubbliċità || – || 43 800 Subtotal (c): || – || 73 378 (3,6 %) L-ispejjeż totali (a + b + c): || – || 2 038 090 Il-kontribuzzjoni tal-FEG (60 % tal-ispejjeż totali) || – || 1 222 854 *Ċifri maqtugħin għad-dritt 25. L-awtoritajiet Belġjani kkonfermaw li l-ispejjeż tal-investimenti għall-ħaddiema għal rashom, il-ftuħ ta’ negozji u l-akkwiżizzjoni minn impjegati mhumiex se jaqbżu l-EUR 15 000 għal kull benefiċjarju. Perjodu ta’ eliġibbiltà tan-nefqa 26. L-awtoritajiet Belġjani bdew jipprovdu s-servizzi personalizzati lill-benefiċjarji fil-mira fl-1 ta’ Jannar 2014. Għalhekk, in-nefqa fuq l-azzjonijiet imsemmija fil-punt 20 għandha tkun eliġibbli għal kontribuzzjoni finanzjarja mill-FEG mill-1 ta’ April 2014 sat-22 ta’ Lulju 2016. 27. L-awtoritajiet Belġjani bdew iġarrbu nefqa amministrattiva għall-implimentazzjoni tal-FEG fl-1 ta’ Jannar 2014. Għalhekk, in-nefqa għat-tħejjija, il-ġestjoni, l-informazzjoni u l-pubbliċità, il-kontroll u l-attivitajiet ta’ rappurtar għandha tkun eliġibbli għal kontribuzzjoni finanzjarja mill-FEG mil-1 ta’ Jannar 2014 sat-22 ta’ Jannar 2017. Komplimentarjetà ma’ azzjonijiet iffinanzjati minn fondi nazzjonali jew tal-Unjoni 28. Is-sorsi ta’ prefinanzjament jew ta’ kofinanzjament nazzjonali huma kif ġej: L-azzjonijiet implimentati se jkunu prefinanzjati mill-FOREM. L-Unitajiet ta' Riallokazzjoni, it-taħriġ mill-FOREM u s-sħab tiegħu huma kkofinanzjati mir-Reġjun ta' Wallonja. 29. L-awtoritajiet Belġjani indikaw li l-miżuri deskritti hawn fuq li jirċievu kontribuzzjoni finanzjarja mill-FEG mhumiex se jirċievu wkoll għajnuna minn strumenti finanzjarji oħra tal-Unjoni. Il-proġett (EnTrain – En Transition-Reconversion-Accompagnement) li kellu l-għan li jiżviluppa metodi pedagoġiċi għall-Unitajiet ta' Riallokazzjoni b’mod ġenerali ingħata appoġġ finanzjarju mill-FSE. Is-sejbiet ta' dan il-proġett aktarx se jkunu utli għall-implimentazzjoni tal-miżuri ppjanati. Proċeduri għall-konsultazzjoni tal-benefiċjarji fil-mira jew ir-rappreżentanti tagħhom jew is-sħab soċjali kif ukoll l-awtoritajiet lokali u reġjonali 30. L-awtoritajiet Belġjani indikaw li l-pakkett ikkoordinat ta’ servizzi personalizzati tfassal b’konsultazzjoni mal-ħaddiema u s-sħab soċjali fil-mira. 31. Il-miżuri huma r-riżultat ta’ bosta diskussjonijiet u laqgħat preparatorji organizzati bejn Frar 2014 u Ġunju 2014 fost id-diversi sħab soċjali involuti. 32. L-Unità ta' Riallokazzjoni (cellule de reconversion) ġiet speċifikament stabbilita bħala parti mill-obbligi legali marbuta mal-proċedura ta' sensji kollettivi. L-Unità ta' Riallokazzjoni hija ġestita minn kumitat li jlaqqa' flimkien rappreżentanti mis-servizzi pubbliċi ta' Wallonja inkarigati mill-impjiegi u t-taħriġ, FOREM, trejdjunjins, u organizzazzjonijiet ta’ taħriġ vokazzjonali u bbażati fuq is-settur. Sistemi ta’ ġestjoni u kontroll 33. L-applikazzjoni tinkludi deskrizzjoni tas-sistema ta’ ġestjoni u kontroll li tispeċifika r-responsabbiltajiet tal-korpi involuti. Il-kumitat ta’ tmexxija magħmul mill-organizzazzjonijiet kollha involuti fl-implimentazzjoni tal-miżuri tal-FEG jiżgura li jkun hemm koordinazzjoni u segwitu globali. Il-kontribuzzjoni finanzjarja mill-FEG se tiġi ġestita u kkontrollata mill-istess korpi bħal għall-FSE. Entità waħda fi ħdan l-Aġenzija tal-FSE għall-Federazzjoni Wallonja-Brussell (dik li qabel kienet il-Komunità Franċiża tal-Belġju) se taġixxi bħala awtorità ta’ ġestjoni u entità separata oħra fi ħdan l-Aġenzija tal-FSE se taġixxi bħala awtorità tal-pagament. Is-Segretarjat Ġenerali tal-Federazzjoni Wallonja-Brussell se jaġixxi bħala awtorità ta’ ċertifikazzjoni u l-FOREM se jaġixxi bħala entità intermedjarja. Impenji pprovduti mill-Istat Membru kkonċernat 34. L-awtoritajiet Belġjani pprovdew il-garanziji kollha meħtieġa rigward dawn li ġejjin: – il-prinċipji ta’ ugwaljanza tat-trattament u nondiskriminazzjoni se jiġu rispettati fl-aċċess għall-azzjonijiet proposti u l-implimentazzjoni tagħhom; – inżammet konformità mar-rekwiżiti stabbiliti fil-leġiżlazzjoni nazzjonali u tal-UE dwar sensji kollettivi; – meta l-intrapriżi li jkunu taw is-sensja jkomplu l-attivitajiet tagħhom wara t-tkeċċijiet, huma jkunu kkonformaw mal-obbligi legali tagħhom li jirregolaw l-għotjiet tas-sensja u jkunu pprovdew għall-ħaddiema tagħhom kif xieraq; – l-azzjonijiet proposti mhumiex se jirċievu appoġġ finanzjarju minn fondi jew strumenti finanzjarji oħrajn tal-Unjoni u se jiġi evitat kwalunkwe finanzjament doppju; – l-azzjonijiet proposti se ikunu kumplimentari ma’ azzjonijiet iffinanzjati mill-Fondi Strutturali; – il-kontribuzzjoni finanzjarja mill-FEG se tikkonforma mar-regoli proċedurali u materjali tal-Unjoni dwar l-għajnuna mill-Istat. IMPLIKAZZJONI BAĠITARJA Proposta baġitarja 35. Il-FEG ma għandux jaqbeż l-ammont annwali massimu ta’ EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020[7]. 36. Wara li studjat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u wara li qieset in-numru ta’ benefiċjarji fil-mira, l-azzjonijiet proposti u l-ispejjeż stmati, il-Kummissjoni tipproponi li l-FEG jiġi mobilizzat għall-ammont ta’ EUR 1 222 854, li jirrappreżenta 60 % tal-ispejjeż totali tal-azzjonijiet proposti, sabiex tiġi pprovduta kontribuzzjoni finanzjarja għall-applikazzjoni. 37. Id-deċiżjoni proposta, li l-FEG jiġi mobilizzat, se tittieħed b’mod konġunt mill-Parlament Ewropew u mill-Kunsill, kif stipulat fil-punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni fi kwistjonijiet baġitarji u dwar ġestjoni finanzjarja tajba[8]. Atti relatati 38. Filwaqt li tippreżenta din il-proposta għal deċiżjoni biex il-FEG jiġi mobilizzat, il-Kummissjoni se tippreżenta proposta lill-Parlament Ewropew u lill-Kunsill għal trasferiment ta’ ammont ta’ EUR 1 222 854 fl-intestatura baġitarja rilevanti. 39. Filwaqt li tadotta din il-proposta għal deċiżjoni biex jiġi mobilizzat il-FEG, il-Kummissjoni se tadotta deċiżjoni fuq kontribuzzjoni finanzjarja, permezz ta’ att ta’ implimentazzjoni, li se jidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mobilizzat il-FEG. Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, f'konformità mal-Punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni f’materji baġitarji u dwar ġestjoni finanzjarja tajba (applikazzjoni EGF/2014/011 BE/Caterpillar) IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006[9], u b’mod partikolari l-Artikolu 15(4) tiegħu, Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji baġitarji u dwar ġestjoni finanzjarja tajba[10], u b’mod partikolari l-punt 13 tiegħu, Wara li kkunsidraw il-proposta mill-Kummissjoni Ewropea, Billi: (1) Il-Fond Ewropew ta’ Aġġustament għall-Globalizzazzjoni (FEG) ġie stabbilit biex isostni lill-ħaddiema li jkunu ngħataw is-sensja u lil persuni li jaħdmu għal rashom li jkunu temmew l-attività tagħhom b'riżultat ta’ bidliet strutturali kbar fix-xejriet tal-kummerċ dinji minħabba l-globalizzazzjoni, b'riżultat ta’ kontinwazzjoni tal-kriżi finanzjarja u ekonomika globali indirizzata fir-Regolament (KE) Nru 546/2009[11], jew b'riżultat ta’ kriżi ekonomika u finanzjarja globali ġdida, u sabiex jgħinhom fl-integrazzjoni mill-ġdid tagħhom fis-suq tax-xogħol. (2) Il-FEG ma għandux jaqbeż l-ammont massimu annwali ta' EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013. (3) Il-Belġju ssottometta applikazzjoni għall-mobilizzazzjoni tal-FEG, fir-rigward tas-sensji[12] fil-Caterpillar Belgium S.A. fil-Belġju fit-22 ta’ Lulju 2014 u ssupplimentaha b’informazzjoni addizzjonali kif previst fl-Artikolu 8.3 tar-Regolament (UE) Nru 1309/2013. Din l-applikazzjoni tikkonforma mar-rekwiżiti għad-determinazzjoni ta’ kontribuzzjoni finanzjarja mill-FEG kif stipulat fl-Artikolu 13 tar-Regolament (UE) Nru 1309/2013. (4) Għalhekk, il-FEG għandu jiġi mmobilizzat sabiex tiġi pprovduta kontribuzzjoni finanzjarja li tammonta għal EUR 1 222 854 għall-applikazzjoni sottomessa mill-Belġju, ADOTTAW DIN ID-DEĊIŻJONI: Artikolu 1 Għall-baġit ġenerali tal-Unjoni Ewropea għas-sena finanzjarja 2015, il-FEG se jiġi mmobilizzat biex jipprovdi s-somma ta’ EUR 1 222 854 f’approprjazzjonijiet ta’ impenn u ta’ pagament. Artikolu 2 Din id-Deċiżjoni tiġi ppubblikata f’Il-Ġurnal Uffiċjali tal-Unjoni Ewropea. Magħmul fi Brussell, Għall-Parlament Ewropew Għall-Kunsill Il-President Il-President [1] ĠU L 347, 20.12.2013, p. 855. [2] Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-klassifikazzjoni tal-istatistika ta’ attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika (ĠU L 393, 30.12.2006, p. 1). [3] F'konformità mar-raba' paragrafu tal-Artikolu 7 tar-Regolament (UE) Nru 1309/2013. [4] Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34). [5] Skont it-tifsira tal-Artikolu 3(a) tar-Regolament tal-FEG. [6] Sors: Il-Bank Nazzjonali tal-Belġju, Rapport 2013 [7] ĠU L 347, 20.12.2013, p. 884. [8] ĠU C 373, 20.12.2013, p. 1. [9] ĠU L 347, 20.12.2013, p. 855. [10] ĠU C 373, 20.12.2013, p. 1. [11] ĠU L 167, 29.6.2009, p.26. [12] Skont it-tifsira tal-Artikolu 3(a) tar-Regolament tal-FEG.